Angajaţii din sănătate sunt consultaţi în aceste zile cu privire la o eventuală declanşare a grevei generale.
Federaţia Solidaritatea Sanitară a anunţat că desfăşoară un referendum online pe această temă, întrucât consideră insuficientă majorarea salarială aprobată recent de guvern, un plus de 20% până la vară, în două tranşe egale.
Luni, conducerea sindicatului are programată o reuniune în care s-ar putea lua o decizie cu privire la protest. Săptămâna trecută, câteva mii de membri ai Federaţiei Solidaritatea Sanitară au protestat la Bucureşti pentru indexarea veniturilor salariale în funcţie de inflaţie şi actualizarea sumelor aferente sporurilor şi gărzilor.(Rador/ FOTO radioiasi.ro)